Blaze7451/Wiki-th-20250601 huggingface dataset:
ฉางอาน

ฉางอาน ตามสำเนียงกลาง หรือ เตียงฮัน ตามสำเนียงฮกเกี้ยน (p=Cháng'ān; Chang'an) เป็นเมืองหลวงเก่าของประเทศจีน โดยมีราชวงศ์ 13 ราชวงศ์ที่เลือกนครฉางอานเป็นเมืองหลวง ปัจจุบันคือเมืองซีอาน ซึ่งเปลี่ยนชื่อในสมัยราชวงศ์หมิง
ชื่อ ฉางอาน มีความหมายว่า "ความสงบสุขชั่วนิรันดร์" (Perpetual Peace) สร้างขึ้นในสมัยราชวงศ์สุย
ในยุคนั้นเรียกว่าเมืองต้าซิง เมื่อถึงราชวงศ์ถังจึงเปลี่ยนชื่อเป็นเมืองฉางอาน เมืองนี้ใช้ระยะเวลาในการสร้างเกือบ 100 ปี แต่ความใหญ่โตมโหฬารกลับปรากฏในตอนท้าย เมืองฉางอานในยุคนั้นเมื่อเทียบกับเมืองซีอานในอดีตแล้วยังนับว่าใหญ่กว่า 10 เท่า ถือว่าเป็นเมืองระดับนานาชาติเลยก็ว่าได้
ภายในเมืองฉางอานมีพระราชวังเป็นที่ประทับขององค์พระมหากษัตริย์และเป็นที่บริหารราชภารแผ่นดิน ทางทิศใต้ของเขตพระราชวังใช้เป็นที่ทำงานของขุนนางทั้งหลาย ถนนหนทางภายในตัวเมืองฉางอานและที่พักอาศัย ถูกออกแบบคล้ายกระดานหมายรุก เป็นระเบียบเรียบร้อย ถนนหลายสายภายในเมืองมีความกว้างกว่า 100 เมตร หนึ่งในนั้น ถนน "จูเชว่" ถือได้ว่าเป็นถนนที่กว้างมากที่สุด สิ่งเหล่านี้แสดงถึงความรุ่งเรืองของบ้านเมือง เมื่อเข้าสู่ราชวงศ์หมิงและชิงก็ได้นำเอาแบบอย่างการสร้างเมืองฉางอานไปใช้ในการสร้างเมืองปักกิ่ง
เมืองฉางอานมีส่วนที่ใช้เป็นที่พักอาศัยและส่วนที่ใช้ทำมาค้าขาย แบ่งเป็นสัดส่วน ภายในส่วนที่ใช้ทำมาค้าขาย มีร้านค้ามากมาย เรียกร้านค้าเหล่านี้ว่า "ห้าง" เช่น ห้างขายเนื้อ ห้างขายปลา ห้างขายยา ห้างผ้า ห้างเหล็ก ห้างเงินทอง ฯลฯ ว่ากันว่าแค่เพียงส่วนค้าขายทางตะวันออก ก็มีร้านค้ากว่า 200 แห่ง สิ่งของหายากจากทั่วทุกสารทิศ สามารถหาซื้อได้ในเมืองฉางอาน
เมืองฉางอานยังเป็นเมืองศูนย์กลางทางวัฒนธรรม มีกิจกรรมความบันเทิงต่าง ๆ มากมาย เช่น การร้องรำทำเพลง การแข่งขันชนไก่ ชักเย่อ โล้ชิงช้า ฯลฯ จิตกร นักอักษรศิลป์ กวีที่มีชื่อเสียงต่างก็พักอาศัยอยู่ในเมืองฉางอาน ผลงานของผู้คนเหล่านี้ทำให้เมืองฉางอานมีสีสันมากขึ้น 
เมืองฉางอานยังเป็นเมืองที่วัฒนธรรมตะวันตกและตะวันออกมาบรรจบกัน ในยุคนั้นประเทศต่าง ๆ กว่า 70 ประเทศ ได้มาเจริญสัมพันธไมตรีกับราชวงศ์ถัง เส้นทางสายไหมมีความเจริญสูงสุด ประเทศญี่ปุ่น  และประเทศอื่น ๆ อีกมากมาย ต่างส่งคนมาศึกษาเล่าเรียน พ่อค้าจากเปอร์เซีย (อิหร่านปัจจุบัน) กับทาจิกส์ (ส่วนหนึ่งของเอเชียตะวันออกกลาง) ต่างมุ่งหน้ามาทำการค้าขายที่เมืองฉางอาน ในเวลานั้นเมืองฉางอานมีประชากรถึง 1 ล้านคน รวมกับชาวต่างชาติที่ย้ายมาพำนักอีกว่าหมื่นคน เมืองฉางอานไม่เพียงแต่เป็นเมืองศูนย์กลางทางเศรษฐกิจ การเมือง และวัฒนธรรม แต่ยังกลายเป็นเมืองระดับนานาชาติที่มีชื่อเสียงเมืองหนึ่งอีกด้วย

**อ้างอิง**
หมวดหมู่:ประวัติศาสตร์จีน
หมวดหมู่:เมืองหลวงเก่าของจีน
ไคเฟิง

ไคเฟิง ตามสำเนียงกลาง (p=Kāifēng) หรือ คายฮอง ตามสำเนียงฮกเกี้ยน เป็นนครในมณฑลเหอหนาน สาธารณรัฐประชาชนจีน อยู่ริมฝั่งด้านใต้ของแม่น้ำฮวงโห (หรือแม่น้ำเหลือง) เป็นหนึ่งในเมืองหลวงเก่าของจีน และเป็นที่รู้จักจากการเป็นเมืองหลวงจีนในสมัยราชวงศ์ซ่งตอนเหนือ
ไคเฟิงแต่เดิมนั้นมีชื่อว่าเปี้ยนโจว ในสมัยราชวงศ์โฮ่วเหลียงเปลี่ยนชื่อเป็น เปี้ยนจิง ครั้งมา พอมาถึงสมัยหลังได้เปลี่ยนเป็น ไคเฟิง นครไคเฟิงเป็นที่รู้จักกันดีเพราะเคยเป็นที่ทำงานของเปาบุ้นจิ้น

**ชื่อ**
อักษรย่ออย่างเป็นทางการของนครนี้คือ เปี้ยน (汴) ในอดีต นครนี้เคยมีชื่อหลายแบบ ดังนี้:
*ไต้เหลียง (c=大梁)
*เปี้ยนเหลียง (c=汴梁)
*เปี้ยนโจว (c=汴州)
*หนานจิง () มาจากสถานะเมืองหลวงตอนใต้ของราชวงศ์จิน และอาจสับสนกับหนานจิงในสมัยใหม่
*ตงจิง (zh|labels=no |t=東京)
*เปี้ยนจิง (c=汴京)
พื้นที่นี้ได้รับการตั้งชื่อเป็น "ไคเฟิง" หลังสงครามรวมชาติของราชวงศ์ฉินในศตวรรษที่ 2 ก่อนคริสต์ศักราช โดยมีความหมายตรงตัวว่า "เปิดชายแดน" และเชิงเปรียบเปรยว่า "ซ่อนเร้น" และ "ล้างแค้น" ชื่อเมืองนี้เดิมที่เขียนเป็น ฉี่เฟิง (t=啓封) แต่พยางค์ ฉี่ (Baxter-Sagart: /*kʰˤijʔ/) ถูกเปลี่ยนเป็นเสียงที่คล้ายกันเป็น ไค (/*Nə-kʰˤəj/, /*kʰˤəj/) เพื่อหลีกเลี่ยงการใช้ชื่อซ้ำกับหลิว ฉี่ (จักรพรรดิฮั่นจิง)

**เขตบริหาร**
นครระดับจังหวัดไคเฟิงแบ่งเขตบริหารออกเป็น 5 เขต และ 4 อำเภอ ได้แก่
*เขตกู่โหลว (鼓楼区)
*เขตหลงถิง (龙亭区)
*เขตอวี่หวังไถ (禹王台区)
*เขตเสียงฝู (祥符区)
*เขตชุนเหอหุย (顺河回族区)
*อำเภอเว่ย์ชี่ (尉氏县)
*อำเภอฉี่ (杞县)
*อำเภอทงสู่ (通许县)
*อำเภอหลานเก่า (兰考县)

**ภูมิอากาศ**

**เมืองพี่น้อง**
ไคเฟิงเป็นเมืองพี่น้องกับเมือง ดังนี้
*ISR Kiryat Motzkin ประเทศอิสราเอล
*RUS ออมสค์ ประเทศรัสเซีย
*JPN โทดะ ประเทศญี่ปุ่น
*USA วิชิทอ สหรัฐ
*AUS Wingecarribee ประเทศออสเตรเลีย
*KOR ย็องช็อน ประเทศเกาหลีใต้

**อ้างอิง**

**อ่านเพิ่ม**
pages=304 pages
*The Origin of the Kaifeng Jews, in S. Shaked, ed., Irano-Judaica, Jerusalem, 1982, pp. 101–11

**แหล่งข้อมูลอื่น**
 เว็บไซต์หน่วยงานบริหารนครไคเฟิง (อักษรจีนตัวย่อ)- เว็บไซต์นครไคเฟิง (อักษรจีนตัวย่อ)
*Notes on  the Jewish colony at Kaifeng from the Papers of Charles Daniel Tenney
หมวดหมู่:นครในมณฑลเหอหนาน
เมืองหลวงเก่าของจีน

เมืองหลวงเก่าของจีน ตามประวัติศาสตร์นั้น มีคำพูดที่เกี่ยวกับ "บุพจัตุรมหาธานีแห่งจีน" (p=Zhōngguó Sì Dà Gǔdū) ซึ่งประกอบด้วยนานกิง, ปักกิ่ง, ลั่วหยาง และซีอาน
ในภายหลังได้มีการค้นพบทางประวัติศาสตร์มากขึ้น ทำให้จำนวนเมืองหลวงในประวัติศาสตร์นั้นเพิ่มเป็น 7 เมือง โดยเพิ่มไคเฟิง, หางโจว  และอันหยาง ใน ค.ศ. 2004 ทางการจีนได้เพิ่มเจิ้งโจวเป็นเมืองที่ 8
หมวดหมู่:ประวัติศาสตร์จีน
สี่สุดยอดวรรณกรรมจีน

สี่สุดยอดวรรณกรรมจีน (p=sì dà míng zhù) คือนวนิยายของจีน 4 เรื่องซึ่งเหล่าบัณฑิตยอมรับว่าเป็นวรรณกรรมอันยิ่งใหญ่และมีอิทธิพลต่อวรรณกรรมเรื่องอื่นๆ ของประเทศ ประกอบด้วย- สามก๊ก (italic=yes; p= sān guó yǎn yì) - พ.ศ. 1873 (ค.ศ. 1330)- ซ้องกั๋ง (italic=yes; p=shuǐ hǔ zhuàn)  - พ.ศ. 2116 (ค.ศ. 1573)- ไซอิ๋ว (italic=yes;   p=xī yóu jì)  - พ.ศ. 2133 (ค.ศ. 1590)- ความฝันในหอแดง (italic=yes; p=hóng lóu mèng)  - พ.ศ. 2335 (ค.ศ. 1792)
แต่บางคนก็นับ บุปผาในกุณฑีทอง (italic=yes; 金瓶梅, จินผิงเหมย (จีนกลาง), กิมปังบ๊วย (จีนแต้จิ๋ว)) เป็นวรรณกรรมคลาสสิกเรื่องที่ห้าด้วย ในช่วงปลายราชวงศ์หมิงถึงต้นราชวงศ์ชิง บุปผาในกุณฑีทอง นับว่าเป็นหนึ่งในสี่สุดยอดวรรณกรรมจีนร่วมกับนวนิยายอีกสามเรื่องแรก เรียกรวมกันว่า "สี่วรรณกรรมอันยิ่งใหญ่" (四大奇書，四大奇书) แต่ต่อมาเรื่อง บุปผาในกุณฑีทอง ถูกต่อต้าน รัฐบาลจีนจึงแบนนวนิยายเรื่องนี้เนื่องจากมีเนื้อหาเกี่ยวข้องกับเซ็กซ์มากเกินไป และจัดให้ ความฝันในหอแดง ขึ้นมาเป็นหนึ่งในสี่สุดยอดวรรณกรรมจีนแทนที่

**อ้างอิง**
  Four great classical novels of Chinese literature date=2008-12-10  Shenzhen Daily
หิมะถล่ม

หิมะถล่มที่หิมาลัย
หิมะถล่ม (Avalanche) เป็นการถล่มของหิมะปริมาณมหาศาลลงตามความชันของภูเขา หิมะถล่มเป็นภัยธรรมชาติที่ในเขตภูเขาในฤดูหนาว หิมะถล่มขนาดใหญ่สามารถถล่มเป็นระยะทางได้ยาวหลาย ๆ กิโลเมตรและสร้างความเสียหายกับป่า บ้านเรือน ชีวิต หรือ อะไรก็ตามที่อยู่ในแนวการถล่ม ตัวอย่างของหิมะถล่มที่สร้างความเสียหายมากคือที่ เมือง Montroc ประเทศฝรั่งเศส เมื่อปี พ.ศ. 2542 หิมะราว ๆ 300,000 ลูกบาศก์เมตร ถล่มลงมาตามความชันราว ๆ 30 องศาของภูเขาจนมีความเร็วถึง 100 กิโลเมตรต่อชั่วโมง ภัยหิมะถล่มครั้งนั้นส่งผลให้มีผู้เสียชีวิต 12 คนซึ่งอยู่ในบ้านพักขณะเกิดเหตุ หิมะถล่มได้ฝังบ้านพักด้วยความลึก 5 เมตรด้วยปริมาณหิมะราว ๆ 100,000 ตัน
หมวดหมู่:ภัยธรรมชาติ
บาส เจ้ส้ม 
บาส ส้ม เอก อิ้ว
กองทุนเพื่อเด็กแห่งสหประชาชาติ

กองทุนเพื่อเด็กแห่งสหประชาชาติ (United Nations Children's Fund) หรือ ยูนิเซฟ (UNICEF) เป็นหน่วยงานของสหประชาชาติเพื่อให้ความช่วยเหลือด้านมนุษยธรรม, พัฒนาการ, สุขภาพรวมถึงความเป็นอยู่ของเด็กและแม่ในประเทศกำลังพัฒนา ก่อตั้งโดยสมัชชาสามัญแห่งสหประชาชาติเมื่อวันที่ 11 ธันวาคม พ.ศ. 2489 ด้วยชื่อในขณะนั้นว่า กองทุนฉุกเฉินสำหรับเด็กแห่งสหประชาชาติ (United Nations International Children's Emergency Fund)

**การอุปถัมภ์**
 ในวันที่ 7 กันยายน 2549 ทางยูนิเซฟได้ทำข้อตกลงกับสโมสรฟุตบอลบาร์เซโลนา โดยเสื้อของสโมสรจะมีสัญลักษณ์ของยูนิเซฟ ซึ่งเป็นครั้งแรกของสโมสรฟุตบอลที่มีโฆษณาหน่วยงานแทนที่โฆษณาสินค้า

**ภารกิจหลัก**
องค์การยูนิเซฟ ปัจจุบันจะดูแลงานที่เกี่ยวกับการช่วยเหลือเด็กทั่วโลก ดูแลพัฒนาการ การศึกษาพื้นฐาน ความเท่าเทียมกันระหว่างเพศ เช่นการได้รับการศึกษาของเด็กหญิง การปกป้องเด็กจากความรุนแรง การทารุณทำร้ายเด็ก การใช้แรงงานเด็ก โรคเอดส์ที่ติดต่อมาถึงเด็ก รวมถึงการพิทักษ์สิทธิของเด็กด้วย

**โครงสร้างองค์กรและผู้ร่วมงาน**
หัวใจหลักในการทำงานของยูนิเซฟ คือ การลงภาคสนามไปกับบรรดาผู้อาสามาร่วมงานด้วยในมากกว่า 150 กว่าประเทศ และยังมีสำนักงานตั้งอยู่ในประเทศต่างๆ มากกว่า 120 ประเทศ สำหรับของไทยจะมี คุณอานันท์ ปันยารชุนทูตสันถวไมตรี และ นวลพรรณ ล่ำซำ ทูตองค์การยูนิเซฟ ประเทศไทย โดยตั้งแต่ปี 2551 มี ธีรเดช วงศ์พัวพันธ์ และ แอน ทองประสม เข้าร่วมเป็นทูตพิเศษเพื่อเยาวชนขององค์การยูนิเซฟ  นอกจากนี้ยังมี นิชคุณ หรเวชกุล พอลล่า เทเลอร์ ดาวิกา โฮร์เน่ พชร จิราธิวัฒน์ วนิษา เรซ เกียรติศักดิ์ เสนาเมือง ผลิตโชค อายนบุตร พีชญา วัฒนามนตรี กันต์พิมุกต์ ภูวกุล มาริโอ้ เมาเร่อ และ แอนนา เสืองามเอี่ยม ร่วมเป็น Friends of UNICEF

**อ้างอิง**

**แหล่งข้อมูลอื่น**
 UNICEF 2018 Annual Report, downloadable in several languages- United Nations Rule of Law: The United Nations Children's Fund, on the rule of law work conducted by the United Nations Children Fund.
*(EN)  UNICEF, Office of Research-Innocenti, Florence- including the Nobel Lecture, 11 December 1965, UNICEF: Achievement and Challenge
หมวดหมู่:องค์การก่อตั้งโดยสหประชาชาติ
หมวดหมู่:กลุ่มพัฒนาแห่งสหประชาชาติ
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:องค์การที่ก่อตั้งในปี พ.ศ. 2489
หมวดหมู่:องค์การการกุศลระหว่างประเทศ
หมวดหมู่:นครนิวยอร์ก
วิกิพีเดีย:รายชื่อบทความที่มีปัญหาการโต้แย้ง

__NOTOC__
นี่คือรายชื่อบทความวิกิพีเดียที่ดูมีปัญหาการโต้แย้ง เพราะมีการแก้ไขซ้ำในลักษณะวนไปมา หรือเป็นจุดสนใจของสงครามแก้ไขหรือวิธีการบังคับบทความ หน้านี้ถือเป็นที่สำรับบทความที่มีอคติอยู่เป็นประจำและต้องแก้ไข หรือบทความที่เคยเป็นหัวข้อการพิพาทมุมมองไม่เป็นกลางที่มีแนวโน้มจะพิพาทในอนาคต สภาพที่แบ่งแยกของหัวเรื่องที่มีปัญหาการโต้แย้งจุดชนวนการโต้เถียง เพราะความเห็นต่อประเด็นหนึ่ง ๆ แตกต่างกัน หัวเรื่องเหล่านี้เป็นสาเหตุของความตึงเครียดอย่างมากในหมู่ผู้เขียนวิกิพีเดีย ซึ่งสะท้อนการถกเถียงของสังคมทั้งหมด ทัศนะต่อหัวเรื่องเหล่านี้ขึ้นอยู่กับเวลา สถานที่และวัฒนธรรมของผู้เขียน- บทความที่แสดงรายการ ณ ที่นี้จำเป็นต้องใช้ความพยายามมากกว่าปกติในการเข้าสู่มุมมองที่เป็นกลาง- บทความในรายการนี้ควรมีการตรวจสอบเป็นระยะเพื่อเฝ้าติดตามพัฒนาการในการนำเสนอปัญหา ใช้ลิงก์ "การเปลี่ยนแปลงที่เกี่ยวโยง" ที่อยู่แถบด้านซ้ายมือเพื่อทบทวนการเปลี่ยนแปลงบทความเหล่านี้- การอภิปรายเกี่ยวกับปัญหาการโต้แย้งเหล่านี้ควรจำกัดอยู่เฉพาะในหน้าคุยที่เกี่ยวข้อง

**รายชื่อบทความ**
 ทักษิณ ชินวัตร- พระบาทสมเด็จพระวชิรเกล้าเจ้าอยู่หัว- วัดพระธรรมกาย
หมวดหมู่:การบำรุงรักษาวิกิพีเดีย
คอร์รัปชันว็อทช์

คอร์รัปชันว็อทช์ หรือ คอร์รัปชันว็อทช์.เน็ท คือเว็บไซต์ที่นำเสนอปัญหาการทุจริตที่เกิดขึ้นในประเทศไทย โดยมีวัตถุประสงค์เพื่อเป็นการส่งเสริมการมีส่วนร่วมของภาคประชาชน ในการตรวจสอบปัญหาการคอรัปชั่น โดยการแจ้งเบาะแส หรือแสดงความคิดเห็น ต่อปัญหาการคอรัปชั่นซึ่งเป็นปัญหาใหญ่ของประเทศไทย โดยกลุ่มคอร์รัปชันว็อทช์ได้มีการประกาศจัดตั้งเว็บไซต์เมื่อวันที่ 29 ธันวาคม พ.ศ. 2548 และเปิดตัวเว็บไซต์อย่างเป็นทางการครั้งแรกเมื่อวันที่ 9 มกราคม พ.ศ. 2549
ตั้งแต่วันที่ 28 มกราคม พ.ศ. 2549 เวลาประมาณ 17.00 น. ตามเวลาประเทศไทย พบว่าไม่สามารถเข้าใช้เว็บไซต์ได้แล้ว
หลังจากที่ถูกปิดเว็บไซต์ ขณะนี้เว็บไซต์กลับมาใช้งานได้ตามปกติ โดยล่าสุดที่พบว่าใช้งานได้คือ เวลา 07.59 น. ของวันที่ 21 กุมภาพันธ์ พ.ศ. 2549 ตามเวลาประเทศไทย

**กลุ่มคอร์รัปชันว็อทช์**
เป็นการรวมตัวกันจากหลายฝ่ายได้แก่- นายวีระ สมความคิด (องค์กรเอกชน)- นายอลงกรณ์ พลบุตร (อดีต ส.ส.พรรคฝ่ายค้าน ประชาธิปัตย์)- นายชูวิทย์ กมลวิศิษฎ์ (อดีต ส.ส.พรรคฝ่ายค้าน ชาติไทย)- นายนิรันดร์ พิทักษ์วัชระ (อดีต ส.ว.จังหวัดอุบลราชธานี)- นายกล้าณรงค์ จันทิก (อดีตเลขาธิการ ป.ป.ช.)- คุณหญิงจารุวรรณ เมณฑกา (ผู้ว่าการตรวจเงินแผ่นดิน)- นายธีรภัทร์ เสรีรังสรรค์ (นักวิชาการ)- นายสังศิต พิริยะรังสรรค์ (นักวิชาการ)

**วัตถุประสงค์ของกลุ่มคอร์รัปชันว็อทช์**
# ส่งเสริมและสนับสนุนการป้องกันและปราบปรามการคอร์รัปชั่น
# ส่งเสริมและเผยแพร่หลักธรรมาภิบาลในการบริหารประเทศ
# ส่งเสริมและสนับสนุนการมีส่วนร่วมของภาคประชาชนในการต่อต้านการฉ้อราษฎร์บังหลวง
# เป็นศูนย์กลางรวบรวมข้อมูลข่าวสารความรู้เกี่ยวกับการป้องกันและปราบปรามการคอร์รัปชั่น

**เว็บไซต์ปิดชั่วคราว**
28 มกราคม พ.ศ. 2549 ไม่สามารถเข้าใช้เว็บไซต์ได้ โดยมีข้อความแจ้งว่า “ Thai site is Under Construction. Please Check back in a few day. Thank you — Corruptionwatch.net ” (ไซต์ไทยกำลังอยู่ระหว่างการก่อสร้าง. กรุณากลับมาดูใหม่ในสองสามวัน. ขอบคุณ — คอร์รัปชันว็อทช์.เน็ท) โดยล่าสุดที่พบว่าใช้งานได้คือ เวลา 9.08 น. ของวันที่ 28 มกราคม พ.ศ. 2549 และพบว่าใช้งานไม่ได้เมื่อเวลา 17.40 น. ตามเวลาประเทศไทย
โดยก่อนหน้านี้ทางคอร์รัปชันว็อทช์.เน็ทได้แจ้งในเว็บไซต์ว่า มีหนังสือแจ้งเตือนเรื่องการปิดเว็บไซต์ จากผู้ให้บริการ(ISP) โดยไม่ได้รับแจ้งเหตุผลที่ชัดเจน


**เว็บไซต์กลับมาเปิดตามปกติ**
ขณะนี้เว็บไซต์กลับมาใช้งานได้ตามปกติ โดยล่าสุดที่พบว่าใช้งานได้คือ เวลา 07.59 น. ของวันที่ 21 กุมภาพันธ์ พ.ศ. 2549 ตามเวลาประเทศไทย อ้างอิงจากเวลาการตั้งกระทู้ล่าสุด หลังจากที่เว็บไซต์ถูกปิดไปกว่า 3 สัปดาห์ ตั้งแต่วันที่28 มกราคม พ.ศ. 2549

**แหล่งข้อมูลอื่น**
  เว็บไซต์อย่างเป็นทางการ date=2006-02-02 
หมวดหมู่:การเมืองภาคประชาชน
หมวดหมู่:เว็บไซต์
หมวดหมู่:การตรวจพิจารณาอินเทอร์เน็ต
วิกิพีเดีย:วันนี้ในอดีต/28 มกราคม

28 มกราคม:- พ.ศ. 1685 (ค.ศ. 1142) –  งักฮุย แม่ทัพชาวจีนถูกตัดสินประหารชีวิตโดยพระราชโองการของจักรพรรดิซ่งเกาจง แม้มีความชอบในการป้องกันราชวงศ์ซ่งใต้จากการรุกรานของราชวงศ์จิน- พ.ศ. 2090 (ค.ศ. 1547) – พระเจ้าเอ็ดเวิร์ดที่ 6 วัย 9 พรรษา เสด็จขึ้นครองราชย์ นับเป็นพระมหากษัตริย์อังกฤษพระองค์แรกที่นับถือนิกายโปรเตสแตนต์แต่แรกประสูติ- พ.ศ. 2356 (ค.ศ. 1813) – นวนิยาย สาวทรงเสน่ห์ โดย เจน ออสเตน ผู้ประพันธ์ชาวอังกฤษ ได้รับการตีพิมพ์จากต้นฉบับซึ่งเขียนระหว่างปี 2339– 2340 และยังไม่ถูกตีพิมพ์มาก่อน- พ.ศ. 2501 (ค.ศ. 1958) – เลโก้ กรุป บริษัทผู้ผลิตของเล่นสัญชาติเดนมาร์ก จดสิทธิบัตรผลงานออกแบบตัวต่อเลโก้- พ.ศ. 2529 (ค.ศ. 1986) – กระสวยอวกาศ แชลเลนเจอร์ ของนาซาพังทลาย (ในภาพ) หลังเริ่มภารกิจที่สิบ 73 วินาที เป็นเหตุให้สมาชิกลูกเรือทั้ง 7 คนเสียชีวิต
ดูเพิ่ม: 27 มกราคม – 28 มกราคม – 29 มกราคม
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/29 มกราคม

29 มกราคม:- พ.ศ. 2357 (ค.ศ. 1814) – สงครามสหสัมพันธมิตรครั้งที่หก: ฝรั่งเศสมีชัยเหนือกองกำลังผสมปรัสเซีย–รัสเซีย ในยุทธการที่บริแอนท์- พ.ศ. 2398 (ค.ศ. 1856) – สมเด็จพระราชินีนาถวิกตอเรียทรงออกหมายตั้งเครื่องราชอิสรยาภรณ์วิคตอเรียครอสต์ เพื่อระลึกถึงความชอบของทหารบริติชในสงครามไครเมีย- พ.ศ. 2428 (ค.ศ. 1886) – คาร์ล เบ็นทซ์นักออกแบบเครื่องยนต์และวิศวกรชาวเยอรมัน จดสิทธิบัตรประดิษฐกรรมโมทัวร์วาเกิน รถยนต์ขับเคลื่อนด้วยแกโซลีนคันแรกของโลก- พ.ศ. 2434 (ค.ศ. 1891) – เจ้าหญิงลีลีโอกาลานี (ในภาพ) ได้รับประกาศเป็นพระมหากษัตริย์พระองค์สุดท้ายและพระราชินีนาถพระองค์เดียวแห่งราชอาณาจักรฮาวาย- พ.ศ. 2545 (ค.ศ. 2002) – จอร์จ ดับเบิลยู. บุช ประธานาธิบดีสหรัฐ อธิบายรัฐบาลที่เขากล่าวหาว่าสนับสนุนการก่อการร้ายและแสวงอาวุธอานุภาพทำลายล้างสูงว่าเป็น "แกนแห่งความชั่วร้าย" โดยเจาะจงชื่อประเทศอิหร่าน อิรัก และเกาหลีเหนือ ในการแถลงนโยบายประจำปีต่อรัฐสภา
ดูเพิ่ม: 28 มกราคม – 29 มกราคม – 30 มกราคม
จดหมายเหตุ – รายชื่อบทความวันนี้ในอดีต
เซโฟรซาดีน

เซโฟรซาดีน (Cefroxadine) เป็นยาปฏิชีวนะแบบเซฟาโลสปอริน มีโครงสร้างคล้ายกับเซฟาเลกซิน และยาสองชนิดนี้มีขอบเขตของกิจกรรมคล้ายกัน
ยานี้มีขายในประเทศอิตาลี

**อ้างอิง**

หมวดหมู่:เซฟาโลสปอริน
เซฟาคลอร์

เซฟาคลอร์ (Cefaclor) จำหน่ายภายใต้ชื่อการค้า Ceclor และชื่ออื่น ๆ เป็นยาปฏิชีวนะเซฟาโลสปอรินรุ่นที่สองที่ใช้ในการรักษาการติดเชื้อแบคทีเรียอย่างจำเพาะ เช่น ปอดบวม และการติดเชื้อในหู ปอด ผิวหนัง ลำคอ และทางเดินปัสสาวะ นอกจากนี้ยังมีผลิตโดยผู้ผลิตรายอื่นในฐานะยาสามัญ
เซฟาคลอร์ได้รับการจดสิทธิบัตรในปี ค.ศ. 1973 และได้รับอนุมัติให้ใช้ในทางการแพทย์ในปี ค.ศ. 1979

**การใช้ทางการแพทย์**

**ข้อควรระวังและข้อห้ามใช้**

**ผลข้างเคียง**

**อันตรกิริยา**

**อ้างอิง**

หมวดหมู่:เซฟาโลสปอริน
หมวดหมู่:ออร์กาโนคลอไรด์
เซโฟเตียม

เซโฟเตียม (Cefotiam) เป็นยาปฏิชีวนะเซฟาโลสปอรินรุ่นที่ 3 ที่ฉีดเข้าเส้นเลือด มีฤทธิ์ฆ่าเชื้อแบคทีเรียแกรมบวกและแกรมลบในสเปกตรัมกว้าง
ยานี้ได้รับการจดสิทธิบัตรใน ค.ศ. 1973 และได้รับการอนุมัติให้ใช้ทางการแพทย์ใน ค.ศ. 1981

**อ้างอิง**

**อ่านเพิ่ม**
  s2cid = 38768846 -  s2cid = 26877334 -  doi = 10.1159/000246352 

หมวดหมู่:เซฟาโลสปอริน
เซโฟราไนด์

เซโฟราไนด์ (Ceforanide) เป็นยาปฏิชีวนะกลุ่มเซฟาโลสปอรินรุ่นที่สอง

**ดูเพิ่ม**
 เซโฟเตียม

**อ้างอิง**

หมวดหมู่:เซฟาโลสปอริน
นักสืบ

นักสืบ เป็นผู้สอดแนม มักทำงานร่วมกับตำรวจหรือส่วนบุคคลอื่น ๆ ในภาษาอังกฤษ นอกจากคำว่า detective อาจเรียกเป็นอื่นได้อีกว่า Private investigators (P.I. หรือ "private eyes") ในอีกนัยหนึ่งนักสืบมักมีบทบาทในนวนิยายต่าง ๆ เป็นผู้ไขคดีฆาตกรรมและคดีต่าง ๆ มากมาย

**ตัวละครนักสืบ**
 เชอร์ล็อก โฮมส์ จากนวนิยายของอาร์เทอร์ โคนัน ดอยล์- แอร์กูล ปัวโร และ เจน มาร์เปิ้ล จากผู้เขียนอกาธา คริสตี- เอเดรียน มังก์ นักสืบจากรายการโทรทัศน์ของสถานียูเอสเอเน็ตเวิร์ก- เอโดกาวะ โคนัน นักสืบจากการ์ตูนญี่ปุ่นเรื่อง ยอดนักสืบจิ๋วโคนัน การ์ตูนญี่ปุ่นเกี่ยวกับนักสืบ- คินดะอิจิ จากการ์ตูนญี่ปุ่นเรื่องคินดะอิจิกับคดีฆาตกรรมปริศนา- ทองอิน รัตนะเนตร์ นักสืบจากวรรณคดีไทยเรื่อง นิทานทองอิน โดยพระบาทสมเด็จพระมงกุฎเกล้าเจ้าอยู่หัวเป็นผู้ประพันธ์ ใช้นามปากกาว่า นายแก้ว นายขวัญ - พุ่มรัก พานสิงห์ นักสืบนิยายเรื่อง ฆาตกรรมกลางทะเล โดย วินทร์ เลียววาริณ - ฮิดาริ โชทาโร่ นักสืบชายหนุ่มผู้มีอาชีพเป็นนักสืบเอกชนจากภาพยนตร์ญี่ปุ่น แนว โทคุซัทสึ เรื่อง มาสค์ไรเดอร์ดับเบิ้ล

** แหล่งข้อมูลอื่น**
 โดม ไกรปกรณ์. “การสืบสวนอาชญากรรมแบบตะวันตกในสยามสมัยรัชกาลที่ 5-6.” วารสารสังคมศาสตร์ มหาวิทยาลัยศรีนครินทรวิโรฒ (ม.ค.-ธ.ค. 2559): 72-83.- Lim, Samson. “Detective Fiction, the Police and Secrecy in Early Twentieth Century Siam.” South East Asia Research 20, 1 (March 2012): 83-102.- Lim, Samson. “The Development of the Police Detective Unit in Siam During the King Chulalongkorn’s Reign to the end of 1932.” ศรีปทุมปริทัศน์ ฉบับมนุษยศาสตร์และสังคมศาสตร์ 10, 1 (ม.ค.-มิ.ย. 2553): 75-86.

**อ้างอิง**
หมวดหมู่:นักสืบ
อุโมงค์ลม

อุโมงค์ลม
อุโมงค์ลม เป็นอุปกรณ์ที่ใช้ศึกษาการไหลของอากาศผ่านวัตถุแข็ง โดยอากาศจะถูกเป่า หรือสูบผ่านท่อนำลมที่มีวัตถุภายใต้การทดสอบอยู่ และมีช่องสำหรับสังเกตการณ์หรือมีอุปกรณ์วัดติดตั้งอยู่ ส่วนมากนิยมวัดการสั่นไหวของอาคาร  วัตถุทดสอบจะมีอุปกรณ์ที่มีความไวต่อความสมดุลในการวัดแรงที่สร้างโดยกระแสอากาศ; หรือกระแสอากาศอาจจะมีควันหรือสารอื่น ๆ ที่ถูกฉีดเพื่อให้เส้นการไหลสามารถมองเห็นได้รอบ ๆ วัตถุ  อากาศยานหรือยานพาหนะขนาดใหญ่เท่าของจริงมีการทดสอบเป็นบางครั้งในอุโมงค์ลมขนาดใหญ่  แต่สิ่งอำนวยความสะดวกเหล่านี้มีราคาแพงในการดำเนินงานและบางส่วนของฟังก์ชันเหล่านี้ได้ถูกนำไปใช้ได้มากกว่าโดยการสร้างแบบจำลองคอมพิวเตอร์  ตั้งแต่อุโมงค์ลมปิดได้ถูกคิดค้นในปี 1871 อุโมงค์ลมขนาดใหญ่ได้ถูกสร้างขึ้นในช่วงสงครามโลกครั้งที่สอง
ไฟล์:MD-11 12ft Wind Tunnel Test.jpg|right|350px|thumb|อุโมงค์ลมของนาซา  (NASA)  ที่มีแบบจำลองของเครื่องบินอยู่ภายใน

**ทฤษฎีการทำงาน**
อุโมงค์ลมที่ถูกเสนอครั้งแรกมุ่งหมายที่จะศึกษายานพาหนะ (ส่วนมากเป็นเครื่องบิน) ในเที่ยวบินอิสระ  อุโมงค์ลมเป็นจินตนาการ เป็นวิธีการย้อนกลับจากสถานะกาณ์ปกติ: เป็นการอยู่นิ่ง ๆ ของอากาศยานท่ามกลางกระแสอากาศที่กำลังไหลผ่านและอากาศยานนั้น ๆ ยังคงเคลื่อนที่ด้วยความเร็วผ่านไปเหมือนกับกำลังบินอยู่จริง ๆ  ในลักษณะที่ผู้สังเกตการณ์การเคลื่อนที่สามารถที่จะศึกษาอากาศยานในการมีแรงกระทำ และสามารถวัดแรงทางอากาศพลศาสตร์ที่กำลังเกิดขึ้นบนอากาศยานนั้น ๆ ได้  
ต่อมาเมื่อมีการศึกษาเกี่ยวกับอุโมงค์ลมมากยิ่งขึ้น: ผลกระทบของลมที่มีต่อโครงสร้างหรือวัตถุที่มนุษย์เป็นผู้สร้างจำเป็นต้องมีการศึกษามากขึ้นเมื่อสิ่งปลูกสร้างอาคารกลายเป็นสิ่งที่สูงพอที่จะเกิดมีพื้นผิวขนาดใหญ่เพื่อรับแรงปะทะของลม,  และแรงที่เป็นผลลัพธ์จากลมนี้จะต้องถูกต่อต้านโดยโครงสร้างภายในของอาคาร  การพิจารณาแรงที่เกิดขึ้นดังกล่าวจำเป็นต้องทำก่อนที่จะต้องมีกฎหมายควบคุมอาคารที่สามารถระบุความแข็งแรงที่ต้องการของอาคารและการทดสอบดังกล่าวยังคงถูกนำมาใช้สำหรับอาคารขนาดใหญ่หรือสิ่งปลูกสร้างที่ไม่ปกติ  ต่อมาภายหลังการทดสอบอุโมงค์ลมได้ถูกนำไปใช้กับรถยนต์  (automobiles)

**การวัดแรงทางอากาศพลศาสตร์**
ความเร็วลมและความดันสามารถถูกวัดได้หลายวิธีในอุโมงค์ลม
ความเร็วลมที่ผ่านภาคส่วนของการทดสอบจะถูกกำหนดโดยหลักการของแบร์นูลลี (Bernoulli's principle)

**อ้างอิง**

หมวดหมู่:พลศาสตร์ของไหล
หมวดหมู่:อากาศพลศาสตร์
กะทิ

กะทิ
กะทิ เป็นส่วนประกอบในการทำอาหาร มีลักษณะเป็นน้ำสีขาวข้นคล้ายนม ได้มาจากการคั้นน้ำจากเนื้อมะพร้าวแก่ สีและรสชาติที่เข้มข้นของกะทิมาจากน้ำมันมะพร้าวและน้ำตาลมะพร้าวที่อยู่ในเนื้อมะพร้าว โดยมีรสชาติมันและหวาน 

**การทำกะทิ**
กะทิได้มาจากการนำเนื้อมะพร้าวที่ขูดแล้ว มาใส่น้ำอุ่นเล็กน้อยให้พอชุ่ม เคล้าให้ทั่ว และคั้นส่วนผสมผ่านกระชอนหรือผ้าขาวบาง น้ำกะทิที่ได้ในครั้งแรกนี้เรียกว่าหัวกะทิ น้ำกะทิที่ได้จากการคั้นครั้งที่สองหรือสามเรียกว่าหางกะทิ หัวกะทิจะเข้มข้นกว่าหาง และเป็นส่วนผสมหลักในการทำอาหาร
หมวดหมู่:น้ำมันและไขมันประกอบอาหาร
หมวดหมู่:ส่วนประกอบของอาหาร
หมวดหมู่:อาหารจากมะพร้าว
เศรษฐศาสตร์แบบมีส่วนร่วม

เศรษฐศาสตร์แบบมีส่วนร่วม หรือ พาร์อีคอน (participatory economics หรือ parecon) เป็นระบบเศรษฐกิจแบบหนึ่งที่เป็นทางเลือกใหม่นอกจากทุนนิยมร่วมสมัย รวมทั้งยังเป็นทางเลือกนอกเหนือจาก สังคมนิยม ที่วางแผนจากศูนย์กลาง  เศรษฐศาสตร์แบบมีส่วนร่วมพัฒนามาจากงานของนักเคลื่อนไหวและนักทฤษฎีการเมืองไมเคิล อัลเบิร์ต (Michael Albert) และงานของนักเศรษฐศาสตร์มูลวิวัติ โรบิน ฮาห์เนล (Robin Hahnel) ระหว่างคริสต์ทศวรรษ 1980s และ 1990s

**อ้างอิง**
  A Quiet Revolution In Welfare Economics date=2008-03-23 , Albert and Hahnel, Princeton, 1990 (ดูออนไลน์ได้)-  Looking Forward: Participatory Economics for the Twenty First Century date=2005-08-30 , Albert and Hahnel, South End Press, 1991 (ดูออนไลน์ได้)-  The Political Economy of Participatory Economics date=2006-07-11 , Albert and Hahnel, Princeton University Press, 1991 (ดูออนไลน์ได้)- Moving Forward: Program for a Participatory Economy, Albert, AK Press, 1997-  Parecon: Life After Capitalism date=2007-08-07 , Albert, Verso Books, 2003 (ดูออนไลน์ได้)- Economic Justice And Democracy: From Competition To Cooperation, Hahnel, Routledge, 2005

**แหล่งข้อมูลอื่น**
  Parecon.org เว็บไซต์เศรษฐศาสตร์แบบมีส่วนร่วม-  The Parecon wiki date=2006-07-10  วิกิพาร์อีคอน-  Vancouver Participatory Economics Collective-  A Marxist critique of Parecon date=2006-05-30 -  The NewStandard date=2020-05-11 -  ทุนนิยมและเศรษฐศาสตร์แบบมีส่วนร่วม: การเปรียบเทียบ date=2006-06-29 -  Industrial Workers of the World
หมวดหมู่:เศรษฐศาสตร์
หมวดหมู่:สังคมนิยม
หมวดหมู่:อุดมการณ์ทางเศรษฐศาสตร์
หมวดหมู่:ระบบเศรษฐกิจ
เซฟไตรอะโซน

เซฟไตรอะโซน (Ceftriaxone) เป็นยาปฏิชีวนะชนิดหนึ่ง ใช้รักษาโรคติดเชื้อแบคทีเรียได้หลายโรค เช่น หูชั้นกลางอักเสบ เยื่อบุหัวใจอักเสบ เยื่อหุ้มสมองอักเสบ ปอดอักเสบ การติดเชื้อในกระดูกและข้อ การติดเชื้อในช่องท้อง การติดเชื้อที่ผิวหนัง ทางเดินปัสสาวะอักเสบ หนองใน และการอักเสบในอุ้งเชิงกราน เป็นต้น บางครั้งอาจใช้ก่อนการผ่าตัดหรือหลังบาดแผลจากการถูกกัดเพื่อป้องกันการติดเชื้อ สามารถให้ได้ผ่านการให้ทางหลอดเลือดดำหรือฉีดเข้าชั้นกล้ามเนื้อ
ผลข้างเคียงที่พบบ่อยคืออาการเจ็บปวดที่ตำแหน่งฉีดยา และการแพ้ยา ผลข้างเคียงอื่น เช่น ท้องเสียจากเชื้อ C. difficile โลหิตจางแบบมีเม็ดเลือดแดงแตก โรคของถุงน้ำดี และอาการชัก โดยทั่วไปจะไม่แนะนำให้ใช้ในผู้ป่วยที่แพ้ยาเพนิซิลลินอย่างรุนแรง แต่ถ้าแพ้แบบมีอาการไม่รุนแรงบางครั้งอาจพิจารณาให้ใช้ได้ ห้ามให้ยานี้เข้าทางหลอดเลือดดำพร้อมกับแคลเซียม หลักฐานใหม่ๆ บ่งชี้ว่าการใช้ยานี้ในสตรีตั้งครรภ์หรือให้นมบุตรน่าจะทำได้โดยปลอดภัย ยานี้เป็นยาในกลุ่มเซฟาโลสปอรินรุ่นที่สาม ซึ่งทำงานโดยป้องกันไม่ให้แบคทีเรียสร้างผนังเซลล์ได้
ยานี้ถูกค้นพบเมื่อช่วงต้นคริสตทศวรรษ 1980s โดยบริษัทฮอฟฟ์แมน-ลา โรช ได้รับการจัดเป็นหนึ่งในรายการยาสำคัญต้นแบบขององค์การอนามัยโลก และถือเป็นยาที่ปลอดภัยและใช้ได้ผลดีที่สุดชนิดหนึ่งในระบบบริการสุขภาพ ปัจจัยมีผลิตจำหน่ายได้ทั่วไป ถือเป็นยาที่มีราคาไม่แพง ในกลุ่มประเทศพัฒนาแล้วราคาขายส่งของยานี้อยู่ที่ประมาณ 0.20-2.32 ดอลลาร์สหรัฐต่อโดส (ข้อมูลปี พ.ศ. 2557) ค่ารักษาด้วยยานี้ในประเทศสหรัฐอเมริกามักจะอยู่ที่ไม่เกิน 25 ดอลลาร์สหรัฐ ตลอดการรักษา In the United States a course of treatment is typically less than 25 USD.

**อ้างอิง**

หมวดหมู่:ยาหลักขององค์การอนามัยโลก
หมวดหมู่:เซฟาโลสปอริน
เซฟดิโตเรน

เซฟดิโตเรน (Cefditoren) เป็นยาปฏิชีวนะแบบออกฤทธิ์กว้างชนิดหนึ่ง ให้ด้วยวิธีกิน สามารถใช้รักษาโรคติดเชื้อที่เกิดจากเชื้อที่ไวต่อยานี้ เช่น โรคปอดบวม และโรคอื่นๆ ถือเป็นยาเซฟาโลสปอรินชนิดกินรุ่นที่ 3 มีผลแบบกว้างต่อเชื้อก่อโรคทั้งแบคทีเรียแกรมบวกและแบคทีเรียแกรมลบ และยังมีฤทธิ์ต่อเชื้อดื้อยาได้บางชนิดเนื่องจากไม่ถูกย่อยสลายผ่านกระบวนการไฮโดรไลซิสด้วยเอนไซม์เบต้าแลคทาเมสที่พบได้ทั่วไป

**อ้างอิง**

หมวดหมู่:เซฟาโลสปอริน
ซัลฟาไอโซดิมิดีน

ซัลฟาไอโซดิมิดีน (Sulfisomidine ก่อน ค.ศ. 2003 ใช้ชื่อว่า sulphasomidine) เป็นยาต้านแบคทีเรียประเภท sulfonamide โดยมีความใกล้ชิดกับ sulfadimidine

**อ้างอิง**

**แหล่งข้อมูลอื่น**
 doi=10.1111/j.0954-6820.1982.tb01962.x

หมวดหมู่:ซัลฟา
ซัลฟาเมไทโซล

ซัลฟาเมไทโซล (Sulfamethizole) เป็นยาปฏิชีวนะประเภทซัลโฟนาไมด์

**อ้างอิง**

**อ่านเพิ่ม**
  doi-access = free -  doi = 10.1128/AAC.47.3.1002-1009.2003 -  doi = 10.1016/0005-2728(90)90189-B 

หมวดหมู่:ซัลฟา
ซัลฟาดิมิดีน

ซัลฟาดิมิดีน (Sulfadimidine) หรือ ซัลฟาเมทาซีน (Sulfamethazine) เป็นยาต้านแบคทีเรียในตระกูลซัลฟานาไมด์
"ซัลฟาดิมิดีน"มีรูปย่อแบบไม่เป็นมาตรฐานaหลายแบบ (ย่อเป็น SDI และคำย่อที่พบได้บ่อยกว่า แต่น่าเชื่อถือน้อยกว่าb คือ SDD) และ "ซัลฟาเมทาซีน" (ย่อเป็น SMT และคำย่อที่พบได้บ่อยกว่า แต่น่าเชื่อถือน้อยกว่าc คือ SMZ)

**อ้างอิง**

**อ่านเพิ่ม**
 ChemDB.  "Sulfamethazine", ChemDB, National Institute of Allergy and Infectious Diseases (NIAID), National Institutes of Health (NIH)
หมวดหมู่:ซัลฟา
ซัลฟาไพริดีน

ซัลฟาไพริดีน (Sulfapyridine) เป็นยาต้านแบคทีเรียแบบ sulfanilamide ในช่วงหนึ่งมีการเรียกยกนี้เป็น M&B 693 ซัลฟาไพริดีนไม่ได้รับการกำหนดให้ใช้ในการรักษาการติดเชื้อในมนุษย์อีกต่อไป แต่อาจใช้รักษาโรค IgA เส้นตรง และใช้งานในสัตวแพทย์ศาสตร์

**อ้างอิง**

หมวดหมู่:ซัลฟา
ซัลฟาฟูราโซล

ซัลฟาฟูราโซล (Sulfafurazole) เป็นสารต้านเชื้อแบคทีเรียประเภท sulfonamide ที่มีสารทดแทนไดเมทิลไอโซซาโซล มีฤทธิ์ต้านเชื้อแบคทีเรียแกรมลบและแกรมบวกได้หลากหลายชนิด บางครั้งอาจใช้ร่วมกับ erythromycin (ดู erythromycin/sulfafurazole) หรือ phenazopyridine ใช้เป็นยาเฉพาะที่ในรูปแบบสารละลายหรือขี้ผึ้ง 4%

**อ้างอิง**

**แหล่งข้อมูลอื่น**
 Sulfisoxazole- a601049- a601115- 30455

หมวดหมู่:ซัลฟา
ซัลฟาไทอะโซล

ซัลฟาไทอะโซล (Sulfathiazole) เป็นสารประกอบออร์แกโนซัลเฟอร์ที่ใช้เป็นยาซัลฟาออกฤทธิ์สั้น ก่อนหน้านี้ เป็นยาต้านจุลชีพที่ใช้รับประทานและทาเฉพาะที่ทั่วไป จนกระทั่งมีการค้นพบทางเลือกอื่นที่มีพิษน้อยกว่า

**อ้างอิง**

หมวดหมู่:ซัลฟา
ซัลฟาเมโทซาโซล

ซัลฟาเมโทซาโซล (Sulfamethoxazole) เป็นยาปฏิชีวนะประเภทซัลฟานาไมด์ ใช้รักษาโรคติดเชื้อแบคทีเรียทั้งชนิดแกรมบวกและลบ เช่น รักษาโรคติดเชื้อระบบทางเดินปัสสาวะ หลอดลมอักเสบและโรคต่อมลูกหมากอักเสบติดเชื้อ โดยมีรูปแบบเป็นยารับประทาน และยาฉีด โดยมีชื่อทางการค้าคือ แบคทริม (Bactrim) 

เริ่มแรกเมื่อมีการใช้ยาซัลฟาเมทอกซาโซนในอเมริกาเมื่อปี ค.ศ.1961 (พ.ศ. 2504) แต่ถูกเพิกถอนไปสักระยะหนึ่ง ปัจจุบันวงการแพทย์ได้นำยานี้กลับมาใช้ใหม่โดยนำมาผสมร่วมกับยา Trimethoprim และมีการใช้ชื่อย่อว่า SMX-TMP หรือ SMZ-TMP (Sulfamethoxazole and Trimethoprim)
ซัลฟาไดอะซีน

ซัลฟาไดอะซีน (Sulfadiazine) เป็นยาปฏิชีวนะประเทศซัลฟานาไมด์

**แหล่งข้อมูลอื่น**
 BA01 - EC02 

หมวดหมู่:ซัลฟา
หมวดหมู่:ยาหลักขององค์การอนามัยโลก
ซัลฟาลีน

ซัลฟาลีน (Sulfalene) เป็นยาต้านแบคทีเรียประเภทซัลฟานิลาไมด์ชนิดหนึ่ง มักนำมาใช้รักษาโรคหลอดลมอักเสบชนิดเรื้อรัง โรคติดเชื้อในกระเพาะปัสสาวะ และโรคมาลาเรีย ณ ค.ศ. 2014 มีเพียงแค่สองประเทศที่ยังคงขายยาชนิดนี้ในตลาด คือ ประเทศไทยและประเทศไอร์แลนด์ 
ยานี้ค้นพบโดนบรรดานักวิจัยที่ Farmitalia และตีพิมพ์ครั้งแรกใน ค.ศ. 1960 จากนั้นจึงขายตามท้องตลาดด้วยชื่อการค้าว่า Kelfizina

**อ้างอิง**

หมวดหมู่:ซัลฟา
ซัลฟาเมโทมิดีน

ซัลฟาเมโทมิดีน (Sulfametomidine / Sulfamethomidine) เป็นยาต้านแบคทีเรียประเภท sulfonamide

**อ้างอิง**
หมวดหมู่:ซัลฟา
เจ้าพระยา (แก้ความกำกวม)

เจ้าพระยา อาจหมายถึง- เจ้าพระยา และ สมเด็จเจ้าพระยา - บรรดาศักดิ์สมัยสมบูรณาญาสิทธิราชย์- แม่น้ำเจ้าพระยา - แม่น้ำสายสำคัญของประเทศไทย- เขื่อนเจ้าพระยา - เขื่อนในจังหวัดชัยนาท- มหาวิทยาลัยเจ้าพระยา - มหาวิทยาลัยเอกชน ในจังหวัดนครสวรรค์- มะเขือเจ้าพระยา - มะเขือพันธุ์หนึ่ง- มหาวิทยาลัยราชภัฏบ้านสมเด็จเจ้าพระยา- โรงพยาบาลเจ้าพระยา - โรงพยาบาลเอกชนในเขตบางกอกน้อย กรุงเทพมหานคร
ไอแมป

เกณฑ์วิธีเข้าถึงข้อความบนอินเทอร์เน็ต หรือ ไอแมป (Internet Message Access Protocol: IMAP) เป็นโพรโทคอลในอินเทอร์เน็ตที่ใช้ในการรับอีเมลการทำงานของ IMAP จะแตกต่างกับ POP3 เนื่องจาก IMAP เป็นโพรโทคอลแบบ on-line ขณะที่ POP3 เป็นโพรโทคอลแบบ off-line โดย IMAP และ POP3 เป็นสองโพรโทคอลรับอีเมลที่ได้รับความนิยมมากที่สุดในปัจจุบัน
IMAP ออกแบบโดย Mark Crispin ใน ค.ศ. 1981 เพื่อใช้แทนโพรโทคอล POP ซึ่งมีความสามารถน้อยกว่า ปัจจุบันเวอร์ชันล่าสุดคือ IMAP4

**อ้างอิง**
หมวดหมู่:โพรโทคอลไปรษณีย์อินเทอร์เน็ต
หมวดหมู่:โพรโทคอลชั้นโปรแกรมประยุกต์
ซัลฟาเมตทอกซีไดอะซีน

ซัลฟาเมตทอกซีไดอะซีน (Sulfametoxydiazine) เป็นยาต้านแบคทีเรียประเภทซัลฟานาไมด์ มักใช้ในการรักษาการติดเชื้อทางเดินปัสสาวะ

**อ้างอิง**

หมวดหมู่:ซัลฟา
ซัลฟาเมตทอกซีไพริดาซีน

ซัลฟาเมตทอกซีไพริดาซีน (Sulfamethoxypyridazine) เป็นยาปฏิชีวนะประเภทซัลฟานาไมด์ มักใช้ในการรักษาการระคายเคืองในช่องคลอดและปากอักเสบเชื้อราชนิดเฉียบพลันรุนแรงref name="pmid13842251">cite journal | vauthors = Vilanova X, De Moragas JM | title = Treatment of dermatitis herpetiformis (Duhring) and herpes gestationis with sulfamethoxypyridazine | language=es| journal = Actas Dermo-sifiliograficas | volume = 50 | issue = | pages = 439–42 | date = October 1959 | pmid = 13842251 | doi = | url = 

**อ้างอิง**

หมวดหมู่:ซัลฟา
ซีเคียวร์เชลล์

ซีเคียวร์เชลล์  (Secure Shell) หรือ SSH คือโพรโทคอลเข้ารหัส สำหรับการปฏิบัติการด้านเครือข่ายคอมพิวเตอร์ SSH ทำงานได้อย่างปลอดภัยแม้จะอยู่ในเครือข่ายที่ไม่ปลอดภัย
พอร์ตมาตรฐานของ SSH คือพอร์ต 22 นอกจากนี้ SSH ยังเป็นพื้นฐานของการสื่อสารอื่น ๆ เช่น SFTP หรือ SCP

**ความเป็นมา**
เวอร์ชันแรกของ SSH (ปัจจุบันเรียกว่า SSH-1) ได้ถูกออกแบบมาโดย Tatu Ylönen ในปี พ.ศ. 2538 ซึ่งตอนนั้นเขาเป็นนักวิจัยอยู่ที่ Helsinki University of Technology ในขณะนั้น จุดประสงค์ของการสร้าง SSH ในตอนนั้น คือเพื่อใช้ทดแทน rlogin, เทลเน็ต FTP และ rsh เนื่องด้วยเหตุผลด้านความปลอดภัย

**การใช้งาน**
SSH เป็นโพรโทคอลที่สามารถใช้ประโยชน์ได้มากมายรวมถึงในระบบปฏิบัติการแบบยูนิกซ์ (ลินุกซ์, BSD, แมคโอเอส และ โซลาริส) รวมถึงบน ไมโครซอฟท์ วินโดวส์

**อ้างอิง**

**ข้อมูลที่เกี่ยวข้อง**
  SSH (Secure Shell)
หมวดหมู่:อินเทอร์เน็ตโพรโทคอล
SSH

SSH สามารถหมายถึง- ซีเคียวเชลล์- มาตราเฮอริเคนแซฟเฟอร์–ซิมป์สัน  (Saffir–Simpson hurricane scale) - รหัส IATA ของสนามบินนานาชาติ Sharm El Sheikh ในประเทศอียิปต์
บั๊กซิลลา

บั๊กซิลลา (Bugzilla) เป็นเครื่องมือในการติดตามบั๊กที่พัฒนาโดยมูลนิธิมอซิลลา โดย Bugzilla เป็นซอฟต์แวร์เสรีที่ทำงานผ่านเว็บ เขียนด้วยภาษาเพิร์ล บั๊กสามารถรายงานโดยใครก็ได้และจะถูกมอบหมายให้นักพัฒนาเพื่อตรวจสอบและแก้ไข ผู้ใช้สามารถติดตามสถานะของบั๊กต่าง ๆ ได้ รวมทั้งการเขียนบันทึกของบั๊กและตัวอย่างบั๊กด้วย
Bugzilla จำเป็นต้องใช้เว็บเซิร์ฟเวอร์ เช่น Apache และโปรแกรมฐานข้อมูล เช่น MySQL หรือ PostgreSQL ในการทำงาน
ซอฟต์แวร์ที่คล้ายกันเช่น FogBugz, JIRA, Trac, and Mantis

**ความต้องการ**
 ฐานข้อมูลที่รองรับ เช่น MySQL, PostgreSQL- Perl 5- Perl modules บางส่วน- เว็บเซิร์ฟเวอร์ที่รองรับเช่น Apache- โปรแกรมส่งเมล์เช่น Sendmail, qmail, Postfix, หรือ Exim

**แหล่งข้อมูลอื่น**
  เว็บไซต์อย่างเป็นทางการ-  ตัวอย่างของ Bugzilla date=2008-12-17 -  การติดตั้ง Bugzilla บน Windows  date=2006-04-07 -  การติดตั้ง Bugzilla โดย Mozilla-  Bugzilla สำหรับ WikiMedia/Wikipedia-  Open Directory - รายชื่อโปรแกรมติดตามบั๊ก-  Bugzilla Installation List Tops 400 date=2006-01-04 -  ใช้งาน Bugzilla กับ CVS และ Wiki-  ใช้งาน Bugzilla กับ SVN และ Wiki
หมวดหมู่:ซอฟต์แวร์เสรี
วิกิพีเดีย:วันนี้ในอดีต/30 มกราคม

30 มกราคม:- พ.ศ. 2204 (ค.ศ. 1661) – ร่างของโอลิเวอร์ ครอมเวลล์ เจ้าผู้อารักขาเครือจักรภพแห่งอังกฤษ ถูกตัดสินประหารชีวิต สองปีภายหลังการอสัญกรรมของเขา- พ.ศ. 2390 (ค.ศ. 1847) – เมืองเยร์บาบวยนาในแคลิฟอร์เนียเม็กซิโกถูกเปลี่ยนชื่อเป็นซานฟรานซิสโก- พ.ศ. 2491 (ค.ศ. 1948) – มหาตมา คานธี ถูกลอบสังหาร โดยนถูราม โคฑเส ในนิวเดลี- พ.ศ. 2511 (ค.ศ. 1968) – สงครามเวียดนาม: กำลังเวียดกงและกองทัพประชาชนเวียดนามเปิดฉากการรุกตรุษญวนเพื่อโจมตีกองบัญชาการทั้งทหารและพลเรือนและศูนย์ควบคุมทั่วประเทศเวียดนามใต้- พ.ศ. 2563 (ค.ศ. 2020) – องค์การอนามัยโลกประกาศให้การระบาดทั่วของโควิด-19 (เชื้อในภาพ) เป็นภาวะฉุกเฉินทางสาธารณสุขระหว่างประเทศ
ดูเพิ่ม: 29 มกราคม – 30 มกราคม – 31 มกราคม
จดหมายเหตุ – รายชื่อบทความวันนี้ในอดีต
ซัลฟาเมอราซีน

ซัลฟาเมอราซีน (Sulfamerazine) เป็นยาปฏิชีวนะประเภทซัลโฟนาไมด์

**การสังเคราะห์**
vauthors = Roblin RO, Williams JH, Winnek PS, English JP  2378813

**อ้างอิง**

**แหล่งข้อมูลอื่น**
  Sulfamerazine (DrugBank)-  Sulfamerazine (NIST)

หมวดหมู่:ซัลฟา
ไตรเมโทพริม

ไตรเมโทพริม (Trimethoprim) หรืออักษรย่อว่า TMP เป็นยาปฏิชีวนะที่ถูกใช้ส่วนใหญ่ในการรักษาภาวะติดเชื้อในกระเพราะปัสสาวะ การใช้อย่างอื่น รวมทั้งสำหรับภาวะติดเชื้อที่หูชั้นกลางและโรคท้องร่วงของนักเดินทาง (travelers' diarrhea) ด้วยซัลฟาเมทอกซาโซลหรือแดพโซน อาจจะถูกใช้สำหรับโรคปอดอักเสบจากเชื้อนิวโมซิสติส จิโรเวซิไอ ในผู้ติดเชื้อเอชไอวี/เอดส์ ป้อนยาด้วยทางปาก
ผลข้างเคียงที่พบบ่อย ได้แก่ อาการคลื่นไส้ การรับรู้รสชาติที่เปลี่ยนไป และผื่นขึ้น นาน ๆ ครั้งอาจจะส่งผลก่อให้เกิดปัญหาของเลือด เช่น เกล็ดเลือดหรือเม็ดเลือดขาวไม่เพียงพอ ไตรเมโทพริมอาจจะทำให้ไวต่อแสงแดด มีหลักฐานของอันตรายที่อาจจะเกิดขึ้นได้ในช่วงการตั้งครรภ์ในสัตว์บางตัว แต่ไม่ใช้ในมนุษย์ การทำงานโดยการปิดกั้นเมแทบอลิซึมของกรดโฟลิกผ่านไดไฮโดรโฟเลต รีดักเตสในแบคทีเรียบางชนิดซึ่งส่งผลทำให้พวกมันตาย
ไตรเมโทพริมถูกใช้เป็นครั้งแรกใน ค.ศ. 1962 ปัจจุบันอยู่ในบัญชีรายชื่อของกลุ่มยาที่จำเป็นในการรักษาขององค์การอนามัยโลก ยานี้เหมาะที่จะใช้เป็นยาสามัญ (Generic drugs)

**อ้างอิง**
หมวดหมู่:ซัลฟา
หมวดหมู่:ยาหลักขององค์การอนามัยโลก
สถาบันวิจัยเพื่อการพัฒนาประเทศไทย

สถาบันวิจัยเพื่อการพัฒนาประเทศไทย (Thailand Development Research Institute) หรือ ทีดีอาร์ไอ (TDRI)  เป็นมูลนิธิที่ไม่แสวงหากำไร ที่ก่อตั้งขึ้นในปี พ.ศ. 2527 ที่มีพันธกิจหลักคือ การทำการวิจัยเชิงนโยบายสาธารณะ โดยเฉพาะอย่างยิ่งนโยบายด้านเศรษฐกิจ กฎหมาย  สาธารณสุข และโครงสร้างพื้นฐาน เพื่อเผยแพร่ต่อภาครัฐบาล ภาคเอกชน และภาคประชาชน เพื่อการกำหนดนโยบายระยะยาวอันมีผลต่อการพัฒนาเศรษฐกิจและสังคมอย่างต่อเนื่องและยั่งยืน 
ทีดีอาร์ไอถูกก่อตั้งขึ้นโดยความริเริ่มของสำนักงานคณะกรรมการพัฒนาการเศรษฐกิจและสังคมแห่งชาติ ที่ต้องการให้มีหน่วยงานวิจัยและเสนอนโยบายเป็นอิสระของอำนาจการเมืองและข้าราชการ ด้วยเหตุนี้ พลเอกเปรม ติณสูลานนท์ นายกรัฐมนตรีไทยในขณะนั้น และ ปิแอร์ ทรูโด ( Pierre Trudeau) นายกรัฐมนตรีแคนาดา จึงได้ลงนามในข้อตกลงให้ความช่วยเหลือเพื่อมอบทุนดำเนินการจัดตั้งสถาบันในระยะเริ่มแรก ผ่านทาง องค์กรเพื่อการพัฒนาระหว่างประเทศแห่งแคนาดา (Canadian International Development Agency) นอกจากนี้ ยังมี องค์กรเพื่อการพัฒนานานาชาติของประเทศสหรัฐอเมริกา (United States Agency for International Development) ร่วมให้ทุนสนับสนุนการก่อตั้ง เช่นเดียวกับบริษัทเอกชนอื่นๆ เช่น บริษัทในกลุ่มมิตซุย บริษัทยูโนแคล ประเทศไทย เป็นต้น
นับตั้งแต่ก่อตั้ง สถาบันได้ดำเนินงานวิจัยไปแล้วมากกว่า 800 โครงการ ในหัวข้อต่าง ๆ ทั้งระดับประเทศ ทั้งประเทศไทยและประเทศเพื่อนบ้าน ระดับภูมิภาค และระดับนานาชาติ โดยมีเป็นหน่วยงานภาครัฐและหน่วยงานต่างประเทศเป็นผู้ว่าจ้างหลัก
นอกเหนือจากรายได้จากการถูกว่าจ้างจากหน่วยงานภาครัฐและหน่วยงานต่างประเทศแล้ว ทีดีอาร์ไอยังใช้งบประมาณของตนเองในการผลิตงานวิจัยเชิงนโยบายในหัวข้อที่กำหนดเอง โดยเน้นหัวข้อที่ทีดีอาร์ไอคิดว่าสำคัญต่อการพัฒนาประเทศในอนาคต เช่น การต่อต้านการทุจริตคอร์รัปชัน การพัฒนาระบบศึกษาไทย และโมเดลใหม่ทางเศรษฐกิจ เป็นต้น
ปัจจุบัน ทีดีอาร์ไอมีทรัพยากรบุคคลประมาณ 120 คน ในฝ่ายการวิจัย 19 ฝ่าย ได้แก่
# นโยบายเศรษฐกิจส่วนรวม
# นโยบายการเกษตรสมัยใหม่และการเปลี่ยนแปลงเศรษฐกิจชนบท
# นโยบายด้านการกำกับดูแลที่ดี
# นโยบายด้านการขนส่งและโลจิสติกส์
# นโยบายเศรษฐกิจระหว่างประเทศและการพัฒนา
# นโยบายด้านการพัฒนาอย่างทั่วถึง
#นโยบายเศรษฐกิจส่วนรวมและเศรษฐศาสตร์ประยุกต์
#นโยบายด้านสาธารณสุขและการเกษตร
#นโยบายเพื่อการพัฒนาสังคม
#นโยบายพลังงานเพื่อความยั่งยืน
#นโยบายด้านแรงงาน
#นโยบายด้านการปฏิรูปการศึกษา
#นโยบายการเพิ่มความสามารถในการแข่งขัน
#นโยบายด้านอุตสาหกรรมและการค้าระหว่างประเทศ
#นโยบายด้านหลักประกันทางสังคม
#นโยบายทรัพยากรธรรมชาติและการลดแก๊สเรือนกระจก
#นโยบายด้านภูมิอากาศและการพัฒนาสีเขียว
#กฎหมายเพื่อการพัฒนา
#นโยบายทรัพยากรมนุษย์
นักวิชาการของสถาบันฯในปัจจุบัน เช่น  ศ. พิเศษ ดร. อัมมาร สยามวาลา  ดร.ฉลองภพ สุสังกร์กาญจน์  รศ. ดร. นิพนธ์ พัวพงศกร  รศ. ดร. ยงยุทธ แฉล้มวงษ์ และ ดร. สมเกียรติ ตั้งกิจวานิชย์ เป็นต้น และในอดีต เช่น ดร. วีรพงษ์ รามางกูร ศ.ดร.มิ่งสรรพ์ ขาวสอาด

**อ้างอิง**

**แหล่งข้อมูลอื่น**
  เว็บไซต์ของทีดีอาร์ไอ
หมวดหมู่:สถาบันวิจัยในประเทศไทย
หมวดหมู่:มูลนิธิในประเทศไทย
หมวดหมู่:นโยบายสาธารณะ
หมวดหมู่:เศรษฐศาสตร์
หมวดหมู่:สถาบันวิจัย
ร็อกซิโทรมัยซิน

ร็อกซิโทรมัยซิน (Roxithromycin) เป็นยาปฏิชีวนะประเภทแมโครไลด์ ใช้ในการรักษาการติดเชื้อในเนื้อเยื่ออ่อน ระบบทางเดินหายใจและทางเดินปัสสาวะ รูสเซลอูคลาฟ บริษัทยาจากเยอรมนีวางจำหน่ายร็อกซิโทรมัยซินเป็นครั้งแรกในปี ค.ศ. 1987 ร็อกซิโทรมัยซินมีคุณสมบัติคล้ายอิริโทรมัยซินคือลดการเจริญเติบโตของแบคทีเรียด้วยการขัดขวางการสังเคราะห์โปรตีน

หมวดหมู่:แมกโครไลด์
โจซามัยซิน

โจซามัยซิน (Josamycin) เป็นยาปฏิชีวนะแบบ macrolide ฮามาโอะ อูเมซาวะและเพื่อนร่วมงานจัดแยกจากสายพันธุ์ของ Streptomyces narbonensis var. josamyceticus var. nova ใน ค.ศ. 1964
ปัจจุบันขายในหลายประเทศ โดยมีชื่อทางการค้าดังนี้:- ยุโรป: Josalid, Josacine, Iosalide, Josamina- รัสเซีย: Wilprafen (Вильпрафен)- ญี่ปุ่น: Josamy

**ผลข้างเคียง**
มีรายงานกรณีที่มีอาการบวมน้ำที่เท้า

**อ้างอิง**

หมวดหมู่:แมกโครไลด์
การขัดกันแห่งผลประโยชน์

การขัดกันแห่งผลประโยชน์ ศัพท์บัญญัติราชบัณฑิตยสถานว่า ผลประโยชน์ขัดกัน หรือ ผลประโยชน์ทับซ้อน (conflict of interest) คือ สถานการณ์ที่บุคคลผู้ดำรงตำแหน่งอันเป็นที่ไว้วางใจ เช่น ผู้ดำรงตำแหน่งทางการเมือง ผู้ดำรงตำแหน่งระดับสูงในองค์กร ผู้ประกอบวิชาชีพสาธารณสุข เป็นต้น ต้องเลือกระหว่างผลประโยชน์ส่วนตนกับผลประโยชน์ในวิชาชีพ ซึ่งทำให้ตัดสินใจยากในอันที่จะปฏิบัติหน้าที่โดยปราศจากอคติได้ การขัดกันแห่งผลประโยชน์นี้สามารถเกิดขึ้นได้แม้ไม่ส่งผลทางจริยธรรมหรือความไม่เหมาะสมต่าง ๆ และสามารถทำให้ทุเลาเบาบางลงได้ด้วยการตรวจสอบโดยบุคคลภายนอก
การขัดกันแห่งผลประโยชน์มิได้ปรากฏแต่ในทางวิชาชีพเท่านั้น แต่ยังอาจเกิดขึ้นได้ในกรณีที่บุคคลมีบทบาทหลากหลายและบทบาทเหล่านั้นก็เกิดขัดกันเอง เช่น ผู้จัดการฝ่ายขายอาจมีหน้าที่ปฏิบัติงานด้วยความซื่อสัตย์สุจริต และก็อาจมีหน้าที่ในทางกตัญญูกตเวทีต่อญาติพี่น้องที่มาเสนอขายสินค้าใด ๆ เป็นต้น

**ประเภท**
ต่อไปนี้เป็นรูปแบบการขัดกันแห่งผลประโยชน์ที่ปรากฏมากที่สุด- การขัดกันแห่งผลประโยชน์ที่เกี่ยวข้องกับธุรกิจส่วนตัว เป็นกรณีที่ผลประโยชน์สาธารณะกับผลประโยชน์ส่วนตัวเกิดอยู่กันคนละฟาก อาทิ ประเด็นเกี่ยวกับผลประโยชน์ในธุรกิจที่เป็นเจ้าของเป็นการส่วนตัว- การขัดกันแห่งผลประโยชน์ที่เกี่ยวข้องกับธุรกิจภายนอก เป็นกรณีที่บุคคลมีส่วนเกี่ยวข้องในธุรกิจการงานหลายอย่างโดยมีธุรกิจการงานหลัก ๆ ของตนเองอยู่แล้ว และผลประโยชน์ในการงานหลักเกิดอยู่คนละฟากกับผลประโยชน์ในการงานรอง- การขัดกันแห่งผลประโยชน์ที่เกี่ยวข้องกับเครือญาติ เป็นกรณีที่เครือญาติจะเข้ามามีบทบาทในธุรกิจการงานของตน หรือกรณีที่ธุรกิจการงานของตนจะต้องใช้บริการใด ๆ จากธุรกิจการงานของญาติ อาจทำให้ตนเกิดเห็นแก่ประโยชน์ส่วนครอบครัวหรือเครือญาติ และกระทำการทุจริตต่อธุรกิจการงานของตนได้ ในหลาย ๆ หน่วยงานจึงมีการกำหนดมิให้เจ้าหน้าที่ของตนประกอบธุรกิจกับเครือญาติของตัวเอง- การขัดกันของผลประโยชน์ที่เกี่ยวข้องกับมิตรสหาย เป็นกรณีที่บุคคลจะเข้าทำธุรกิจการงานกับมิตรสหายของตน คล้าย ๆ กับกรณีของเครือญาติดังกล่าว
พฤติกรรมไม่เหมาะสมอย่างอื่นบางทีก็จัดเข้าพวกเป็นการขัดกันแห่งผลประโยชน์ อาทิ การรับสินบนซึ่งอาจจัดเข้าเป็นการทุจริตในตำแหน่งหน้าที่อีกประเภทหนึ่งด้วยก็ได้ ตลอดจนการใช้อำนาจหน้าที่ ทรัพย์สิน ทรัพยากร หรือบุคลากรของหน่วยงานของตนเพื่อประโยชน์ส่วนตัวซึ่งก็อาจจัดเข้าเป็นการฉ้อโกงได้อีกประเภทหนึ่ง เป็นต้น

**ดูเพิ่ม**
 จริยธรรม
หมวดหมู่:จริยธรรม
หมวดหมู่:การทุจริตทางการเมือง
ลินโคมัยซิน

ลินโคมัยซิน (Lincomycin) เป็นยาปฏิชีวนะในกลุ่มลินโคซาไมด์ ผลิตจากเชื้อ Streptomyces lincolnensis สามารถใช้เป็นสารตั้งต้นเพื่อดัดแปลงเป็นยา clindamycin ด้วยการใช้ thionyl chloride เพื่อเปลี่ยนเอาอะตอมคลอไรด์ไปแทนหมู่ 7-hydroxyl ด้วยการ inverse chirality ปัจจุบันมีที่ใช้น้อยมาก

หมวดหมู่:แมกโครไลด์
ระบบจัดการเนื้อหา

ระบบจัดการเนื้อหา (Content management system, CMS) คือระบบซอฟต์แวร์คอมพิวเตอร์ที่ใช้เพื่อจัดระเบียบ และส่งเสริมการทำงานในหมู่คณะ ให้สามารถสร้างเอกสาร หรือเนื้อหาสาระอื่นๆ โดยมากแล้ว ระบบจัดการเนื้อหา มักจะเป็นเว็บแอปพลิเคชัน ซึ่งใช้จัดการเว็บไซต์และเนื้อหาบนเว็บ และมีไม่น้อยที่ระบบจัดการเนื้อหาต้องใช้ซอฟต์แวร์พิเศษบนเครื่องเครื่องลูกข่าย เพื่อใช้แก้ไขและสร้างบทความต่างๆ
ระบบจัดการเนื้อหา ในตลาดซอฟต์แวร์คอมพิวเตอร์มีทั้งแบบที่ทำเพื่อการค้าและแบบ โอเพนซอร์ส
เนื้อหาที่อยู่บนระบบอาจจะเป็นเนื้อหาที่เป็น ข้อความตัวอักษร ไฟล์รูปภาพ ไฟล์เสียง ไฟล์ภาพเคลื่อนไหว ไฟล์วิดีโอ หรือไฟล์เอกสารอื่นๆ ก็ได้

**ลำดับการดำเนินงาน**
ระบบจัดการเนื้อหามักมีระบบการจัดการลำดับการดำเนินงานของเนื้อหาที่เรียกว่า Workflow ซึ่งลำดับการดำเนินงานนั้นโดยมากจะประกอบไปด้วย- ขั้นตอนการนำเนื้อหาเข้าระบบ (Ingestion หรือ Creation)- ขั้นตอนการตรวจสอบเนื้อหา (Staging หรือ Approval)- ขั้นตอนการนำเนื้อหาไปเผยแพร่ (Delivery หรือ Publishing)

**วงจรชีวิตของเนื้อหา**
วงจรชีวิตของเนื้อหาภายในระบบจัดการเนื้อหาประกอบด้วย- การจัดโครงสร้างหรือการจัดหมวดหมู่ (Organization) เป็นการจัดประเภทให้แก่เนื้อหาสาระว่าเป็นประเภทใด ควรมีโครงสร้างแบบใด เป็นการกำหนด Schema ให้แก้เนื้อหาว่าต้องมีองค์ประกอบเช่นใดบ้าง- ลำดับขั้นดำเนินงาน (Workflow) เป็นกฎเกณฑ์หรือนโยบาย การกำหนดหน้าที่ความรับผิดชอบต่อเนื้อหาสาระ ของเจ้าของหรือผู้เขียน ของผู้เผยแพร่และของผู้ร่วมมือ เป็นลำดับขั้นตอนของการผ่านร่างของเนื้อหา ก่อนที่จะออกเผยแพร่สู่สาธารณะ- การสร้างสรรค์ (Creation) เป็นการนำเข้าข้อมูล การเขียน จับภาพ อัดเสียง รวบรวม เปลี่ยนแปลง แก้ไข เนื้อหาสาระที่อยู่ภายในระบบ- การจัดเก็บ (Repository) หมายถึง การจัดเก็บข้อมูลเป็นไฟล์ การจัดเก็บลงฐานข้อมูล การบันทึกลงสื่อ เพื่อให้คงอยู่ไว้ซึ่งข้อมูลภายในระบบ - การกำหนดเวอร์ชัน (Versioning) เป็นการควบคุมการเปลี่ยนแปลง โดยให้มีหมายเลขการเปลี่ยนแปลง หรือการกำหนดวันที่เปลี่ยนแปลง และจัดเก็บสำรองข้อมูลดังเดิมไว้ เผื่อทำการเรียกคืนข้อมูล หรือแก้ไขกลับ และเพื่อให้รู้ถึงสถานะการเปลี่ยนแปลงของข้อมูล - การเผยแพร่ (Publishing) เป็นการนำเนื้อหาสาระออกเผยแพร่สู่สาธารณะ ด้วยการจัดส่งไปยังตัวบุคคล การเผยแพร่ในที่สาธารณะ เป็นต้น - การเก็บเอกสาร (Archives) คือการจัดเก็บเนื้อหาที่ถูกใช้งานแล้ว หรือหมดอายุแล้ว โดยนำมาจัดเก็บเพื่อนำไว้ใช้เป็นฐานความรู้ หรือไว้ใช้เพื่อเตรียมนำเสนอใหม่

**ประเภทของระบบจัดการเนื้อหา**
ระบบจัดการเนื้อหานั้นมีหลายประเภทสามารถจัดหมวดหมู่ได้เป็น- ระบบจัดการเนื้อหาเว็บ เป็นระบบที่ช่วยจัดการเนื้อหาบนเว็บไซต์- ระบบจัดการเนื้อหาทางธุรกรรม เป็นระบบที่ช่วยจัดการธุรกรรมสำหรับการพาณิชย์อิเล็กทรอนิกส์- ระบบจัดการเนื้อหาแบบประสาน เป็นระบบที่ใช้ช่วยจัดการเอกสารและเนื้อหาภายในองค์กร- ระบบจัดการเนื้อหาสิ่งพิมพ์ ใช้สำหรับช่วยจัดการงานสิ่งพิมพ์และวงจรชีวิตของเนื้อหา เช่น เอกสารการใช้งาน หนังสือ เป็นต้น - ระบบการจัดการเรียนรู้ ใช้จัดการวงจรชีวิตของเนื้อหาสาระบนระบบเรียนรู้บนเว็บ เช่น จัดการแบบทดสอบ จัดการแบบการเรียนการสอน เป็นต้น- ระบบจัดการเอกสารที่เป็นภาพ ใช้จัดการเอกสารที่ถูกจัดเก็บในรูปแบบของรูปภาพเช่นการถ่ายสำเนาเป็นต้น- ระบบจัดการเนื้อหาระดับองค์กร เป็นระบบที่ใช้จัดการเอกสาร เนื้อหาสาระต่างๆ ภายในองค์กร อาจจะเป็นได้ทั้งระบบเว็บแอปพลิเคชันหรือเป็นโปรแกรมคอมพิวเตอร์บนเครื่องลูกข่ายก็ได้

**อ้างอิง**
  ดรูปัลไทย

หมวดหมู่:การจัดการเว็บไซต์
วิกิพีเดีย:วันนี้ในอดีต/31 มกราคม

31 มกราคม: วันเอกราชในนาอูรู (พ.ศ. 2511)- พ.ศ. 2405 (ค.ศ. 1862) – อัลแวน เกรแฮม คลาร์ก นักดาราศาสตร์ชาวอเมริกัน พบคู่ดาวแคระขาวจางซิริอุส ซึ่งเป็นดาวฤกษ์ที่สว่างที่สุดในท้องฟ้ายามราตรี- พ.ศ. 2418 (ค.ศ. 1876) – สหรัฐอเมริกาออกคำสั่งให้กลุ่มชนพื้นเมืองอเมริกันทั้งหมดย้ายไปอยู่ในเขตสงวนอินเดียนแดง- พ.ศ. 2504 (ค.ศ. 1961) – นาซาส่ง "ลิงชิมแปนซีแฮม" ไปกับยานอวกาศเมอร์คิวรี-โรดสโตน 2 นับเป็นสิ่งมีชีวิตวงศ์มนุษย์วานรตัวแรกในอวกาศ- พ.ศ. 2539 (ค.ศ. 1996) – ยูจิ เฮียะกุตะเกะ นักดาราศาสตร์สมัครเล่นชาวญี่ปุ่น ค้นพบดาวหางเฮียะกุตะเกะ (ในภาพ) ซึ่งเป็นการเคลื่อนเข้าใกล้ของดาวหางนี้มากที่สุดครั้งหนึ่งในรอบ 200 ปีที่ผ่านมา- พ.ศ. 2553 (ค.ศ. 2010) – อวตาร เป็นภาพยนตร์เรื่องแรกที่ทำรายได้เกิน 2 พันล้านดอลลาร์สหรัฐทั่วโลก
ดูเพิ่ม: 30 มกราคม – 31 มกราคม – 1 กุมภาพันธ์
จดหมายเหตุ – รายชื่อบทความวันนี้ในอดีต
อะคูสติก

อะคูสติก เป็นคำทับศัพท์จากภาษาอังกฤษ อาจหมายถึง
 คำนาม- สวนศาสตร์ (สะ-วะ-นะ-ศาสตร์, Acoustics) วิชาว่าด้วยเรื่องของเสียงในทางฟิสิกส์
 คำคุณศัพท์- กีตาร์อะคูสติก (acoustic guitar) กีตาร์ที่ไม่ได้ใช้ไฟฟ้า- ดนตรีอะคูสติก (acoustic music) ดนตรีที่เล่นโดยใช้เครื่องดนตรีที่ไม่ได้ใช้ไฟฟ้า- ตอร์ปิโดอะคูสติก (acoustic torpedo) จรวดตอร์ปิโดสำหรับเรือดำน้ำที่ใช้การตรวจจับเสียงในการค้นหาเป้าหมาย- ลายนิ้วมืออะคูสติก (acoustic fingerprint)
หมวดหมู่:ยาปฏิชีวนะ

สำหรับข้อมูลเพิ่มเติมของ ยาปฏิชีวนะ ดูบทความหลักที่ ยาปฏิชีวนะ
หมวดหมู่:จุลชีววิทยา
หมวดหมู่:โรคติดเชื้อแบคทีเรีย
หมวดหมู่:ยา
หมวดหมู่:ยาต้านจุลชีพ
ทิศเหนือ

วงกลมแสดงทิศ (Compass rose ) ระบุทิศหลักและทิศรองไว้มากมาย โดยทิศเหนือ (N) อยู่ด้านบน
ทิศเหนือ หรือ ทิศอุดร เป็นหนึ่งในทิศหลักทั้งสี่ โดยมากทิศเหนือจะกำหนดอยู่ด้านบนของแผนที่ อาจเขียนย่อด้วยอักษร น หรืออักษร N

**นิยาม**
ทิศเหนือ อาจหมายถึง: 
# ทิศเหนือจริง คือทิศทางตามพื้นผิวโลก ที่มุ่งไปยังขั้วโลกด้านหนึ่ง เป็นขั้วที่อยู่ด้านซ้ายของเรา หากเรายืนที่เส้นศูนย์สูตร และหันหน้าไปหาทิศที่พระอาทิตย์ขึ้น 
# ทิศเหนือแม่เหล็ก คือทิศทางตามพิ้นผิวโลก ที่ที่ความเข้มของสนามแม่เหล็กในแนวระนาบมีค่าเป็นบวกมากที่สุด   

**ดูเพิ่ม**
 ทิศใต้- ขั้วโลกเหนือ- ดาวเหนือ

**อ้างอิง**
หมวดหมู่:การกำหนดทิศทาง
เนติลมัยซิน

เนติลมัยซิน (Netilmicin) เป็นยาปฏิชีวนะในกลุ่มอะมิโนไกลโคไซด์ โดยถูกจัดเป็นยาปฏิชีวนะที่ออกฤทธิ์กว้าง เนื่องจากออกฤทธิ์ต้านแบคทีเรียได้หลายสายพันธุ์ เนติลมัยซินไม่สามารถถูกดูดซึมได้จากทางเดินอาหารของมนุษย์ ดังนั้นจึงมียานี้เฉพาะในรูปแบบสำหรับการฉีดเท่านั้น ยานี้มักถูกสงวนไว้ใช้รักษาโรคที่เกิดจาการติดเชื้อแบคทีเรียที่มีอาการรุนแรง โดยเฉพาะอย่าง โรคที่มีสาเหตุมาจากแบคทีเรียที่ดื้อต่อเจนตามัยซิน

**อ้างอิง**
หมวดหมู่:อะมิโนไกลโคไซด์
เครือข่ายจิตอาสา

thumb
เครือข่ายจิตอาสา เกิดจากการรวมตัวของกลุ่มคนทำงานภาคสังคมที่เห็นความสำคัญของงานอาสาสมัคร และต้องการสืบสานกระแสพลังน้ำใจที่มีอาสาสมัครจำนวนมาก เดินทางไปช่วยผู้ประสบภัยสึนามิในช่วงต้นปี 2548 เครือข่ายมุ่งประสานความร่วมมือ และเสริมพลังการทำงานขององค์กรที่ทำงานด้านอาสาสมัคร และการให้ เกี่ยวกับจิตอาสา

**ที่มา**
เนื่องจากเหตุการณ์ประสบภัยคลื่นสึนามิที่ได้ก่อให้เกิดการร่วมมือกันระหว่างองค์กรภาครัฐภาคเอกชนภาคประชาสังคมต่าง ๆ ซึ่งทำได้ เป็นจุดเริ่มต้นของกระแสการเป็นอาสาสมัครซึ่งเป็นการช่วยเหลือซึ่งกัน และเป็นประโยชน์ร่วมกันทั้งต่อผู้กระทำและผู้อื่น โดยเน้นที่คุณค่าของความสามัคคี การมีส่วนร่วม และการสร้างสรรค์ประโยชน์สุขในสังคม ทางองค์กรต่าง ๆ ได้เล็งเห็นถึงความสำคัญในด้านงานอาสาสมัคร และมีความเห็นร่วมกันที่จะมีการจัดการอาสาสมัครให้มีระบบที่ชัดเจนมากขึ้น เพื่อรองรับกับรูปแบบงานอาสาที่หลากหลายนับตั้งแต่แบบพึ่งพาตนเองในชุมชน จนไปถึงการช่วยเหลือผู้คนที่อ่อนแอทั่วโลก จึงได้มีการร่วมมือกันเป็นเครือข่ายจิตอาสาเพื่อให้กระแสอาสาสมัครในสังคมไทยนั้นเป็นไปอย่างมั่นคงและยั่งยืน

**กลุ่มสมาชิกในเครือข่าย**
กลุ่มสมาชิกในเครือข่ายมี ดังนี้
# ศูนย์ส่งเสริมการให้และการอาสาช่วยเหลือสังคม 
# มูลนิธิอาสาสมัครเพื่อสังคม (มอส.)
# มูลนิธิกระจกเงา
# กลุ่มนวัตกรรมเยาวชนเพื่อสังคม (why i why)
# Budpage.com
# กรีนพีซ เอเชียตะวันออกเฉียงใต้ (สำนักงานประเทศไทย)
# มูลนิธิสุขภาพไทย
# องค์การแอคชั่นเอด
# มูลนิธิเพื่อการพัฒนาเด็ก
# United Nations Volunteers (UNV)
# มูลนิธิกองทุนไทย (โครงการส่งเสริมการให้เพื่อสังคม และโครงการเยาวชนอาสา)
# บางกอกฟอรั่ม
# องค์กรอโชก้า ผู้ริเริ่มสร้างสรรค์เพื่อสังคม 
# เครือข่ายชาวพุทธเพื่อพระพุทธศาสนาและสังคมไทย (เครือข่ายพุทธิกา)
# สถาบันรามจิตติ
# มูลนิธิกลุ่มมะขามป้อม
# มูลนิธิบูรณะพัฒนาชนบทแห่งประเทศไทย
# กลุ่มธุรกิจเพื่อสังคมไทย 
# โครงการมูลนิธิชุมชนกรุงเทพ
# เครือข่ายอาสารักษ์ธรรมชาติ (V4N Network)
# แผนงานพัฒนาจิตเพื่อสุขภาพ มูลนิธิสดศรี-สฤษดิ์วงศ์ (มสส.)
# สำนักงานอาสากาชาด
# เครือข่ายองค์กรสาธารณประโยชน์
# ชมรมหัวใจสาธารณะ (C4pC)
# พิพิธภัณฑ์ภาพพระเครื่อง โครงการฟื้นฟูประเทศไทย
# OFC Club โครงการทำดีถวายพ่อหลวง
# ธนาคารจิตอาสา
# มูลนิธิจิตอาสาช่วยเหลือสังคมเพื่อสังคม

**แหล่งข้อมูลอื่น**
  เครือข่ายจิตอาสา-  Volunteerspirit on Facebook-  Volunteerspirit on Twitter-  RSS date=2011-01-01 -  กลุ่มจิตอาสา OFC Club date=2013-04-18 
หมวดหมู่:องค์การนอกภาครัฐ
สำนักงานยุวกาชาด สภากาชาดไทย http://thaircy.redcross.or.th/ date=2013-01-30
ซิโซมัยซิน

ซิโซมัยซิน หรือ แบคโตซีซ หรือ เอนซามัยซิน (Sisomicin หรือ bactoCeaze หรือ Ensamycin) เป็นยาปฏิชีวนะในกลุ่มอะมิโนไกลโคไซด์ที่ได้จากการหมักของเชื้อแบคทีเรียสกุล Micromonospora จัดเป็นยากลุ่มอะมิโนไกลโคไซด์ชนิดใหม่ที่ออกฤทธิ์กว้าง และมีโครงสร้างที่คล้ายคลึงกันกับเจนตามัยซิน
เป็นที่คาดการณ์กันว่าซิโซมัยซินนั้นเป็นยากลุ่มอะมิโนไกลโคไซด์ที่ออกฤทธิ์ต้านเชื้อแบคทีเรียแกรมบวก เช่นเดียวกับยาอื่นในกลุ่มนี้ ซิโซมัยซินนั้นมีฤทธิ์ในการฆ่าเชื้อแบคทีเรียในห้องปฏิบัติการ โดยความเข้มข้นของซิโซมัยซินที่ฆ่าเชื้อแบทีเรียได้ร้อยละ 90 (MBC) นั้นมีค่าเท่ากันหรือใกล้เคียงกันกับความเข้มข้นต้ำสุดที่ยับยั้งการเจริญเติบโตของเชื้อแบคทีเรียได้ในห้องปฏิบัติการ (MIC). ยิ่งไปกว่านั้น เชื้อแบคทีเรีย Pseudomonas aeruginosa ที่แยกได้จากห้องปฏิบัติการส่วนใหญ่ยังตอบสนองต่อซิโซมัยซินได้ดี การดื้อต่อยาซิโซมัยซินของแบคทีเรียนั้นอาจเป็นผลมาจากทั้งโดยการสร้างเอนไซม์หรือด้วยกลไกที่ไม่ใช่เอนไซม์ ทั้งนี้ ซิโซมัยซินสามารถถูกทำให้หมดฤทธิ์ได้โดยเอนไซม์เดียวกันที่ทำให้เจนตามัยซินหมดฤทธิ์ อย่างไรก็ตาม เชื้อแบคทีเรียส่วนใหญ่ที่ดื้อต่อเจนตามัยซินนั้นยังคงตอบสนองต่อซิโซมัยซินได้ดี ทั้งนี้เป็นผลเนื่องจากกลไกการดื้อต่อเจนตามัยซินของแบคทีเรียเหล่านั้นเป็นกลไกที่ไม่เกี่ยวเนื่องกับการสร้างเอนไซม์ออกมาเปลี่ยนแปลงตัวยา
การศึกษาบางการศึกษาพบว่าซิโซมัยซินนั้นมีประสิทธิภาพในการรักษาโรคติดเชื้อแบคทีเรียที่ล้มเหลวจากการรักษาด้วยยาปฏิชีวนะอื่นหรือผลการเพาะเชื้อในห้องปฏิบัติการพบว่าเชื้อสาเหตุนั้นดื้อต่อยากลุ่มอะมิโนไกลโคไซด์ชนิดอื่น

**อ้างอิง**
หมวดหมู่:อะมิโนไกลโคไซด์
หมวดหมู่:ยาปฏิชีวนะ
หมวดหมู่:ยาปฏิชีวนะที่ออกฤทธิ์ยับยั้งการสังเคราะห์โปรตีน